খাম্স-পা বিদ্রোহ, ১৯৩৪

খাম্স-পা বিদ্রোহ ১৯৩৪ খ্রিষ্টাব্দে তিব্বতের খাম্স অঞ্চলে তিব্বত সরকারের বিরুদ্ধে সংগঠিত একটি স্থানীয় বিদ্রোহ।Michel Peissel, Les Cavaliers du Kham, guerre secrète au Tibet, Robert Laffont, Paris, 1972 স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক অভিজাত স্পোম-ম্দা'-ত্শাং পরিবারের দুই ভাই এই বিদ্রোহে খাম্স-পা জনজাতিদের নেতৃত্ব দেন।

 বিদ্রোহ সংগঠন 
তিব্বতের খাম্স অঞ্চলে স্পোম-ম্দা'-ত্শাং () পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক দুই ভাই খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাদের পারিবারিক বন্ধু থুব-ব্স্তান-কুন-ফেল-লাকে () ক্ষমতার অলিন্দ থেকে সরিয়ে দেওয়ার কারণে তারা তিব্বত সরকারের বিরুদ্ধে এই বিদ্রোহ সংগঠিত করেন। তারা প্রথমে চামদো ও পরে লাসা আক্রমণের পরিকল্পনা করেন।

 ফলাফল 
তিব্বত সরকার স্পোম-ম্দা'-ত্শাং () পরিবারের ওপর প্রথমে নিষেধাজ্ঞা জারী করে তাদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান।

 তথ্যসূত্র 

আরো পড়ুন

বিষয়শ্রেণী:তিব্বতে বিদ্রোহ
বিষয়শ্রেণী:বিদ্রোহ
বিষয়শ্রেণী:তিব্বতের সামরিক ইতিহাস